Diari Oficial de la Generalitat Valenciana


Sumari del DOGV 4880, del 10-11-2004 (2004/10051)

Informació pública del projecte de pla parcial de millora, de l'annex d'homologació sectorial modificativa i de l'estudi d'impacte ambiental del sector Montgó-Ermita 2.
------------------------------------------------------------------------------------------------------------------------------------------------------------------------

### Dades del document

Número de DOGV
:   4880

Data del DOGV
:   10-11-2004

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2004/10007


Organisme emissor
:   Ajuntament de Xàbia

Tipus de document
:   Anunci

Informació pública del projecte de pla parcial de millora, de l'annex d'homologació sectorial modificativa i de l'estudi d'impacte ambiental del sector Montgó-Ermita 2. [2004/Q10937]
  
El Ple de la corporació, en data 30 de setembre de 2004, va adoptar, entre altres, l'acord següent:
  
1. Moció del regidor delegat d'Urbanisme relativa a sotmetre a informació pública el projecte de pla parcial de millora, l'annex d'homologació sectorial modificativa i l'estudi d'impacte ambiental del sector Montgó-Ermita 2.
  
Havent-ne informat de l'expedient que es tramita per a l'aprovació del pla parcial de millora, de l'annex d'homologació sectorial modificativa i l'estudi d'impacte ambiental del sector Montgó-Ermita 2, promogut per este Ajuntament de Xàbia.
  
Atés que la present homologació té el caràcter de sectorial parcial per afectar només l'àrea Montgó-Ermita 2 i no a tot el terme municipal, i a més a més té la consideració de modificativa, pel fet de realitzar-se modificacions en les determinacions del planejament vigent.
  
Atés que la disposició transitòria primera de la Llei 6/1994, de 15 de novembre, Reguladora de l'Activitat Urbanística (LRAU), possibilita que els municipis insten a la conselleria competent en urbanisme que declare l'homologació a l'esmentada llei dels plans vigents o d'algun dels seus sectors, que es produirà mitjançant resolució autonòmica dictada i tramitada pel procediment establit en el capítol primer del títol segon de la Llei Reguladora de l'Activitat Urbanística.
  
Atés que l'Orde de 29 de març de 1996, del conseller d'Obres Públiques, Urbanisme i Transports, aprova la Instrucció de Planejament 1/1996, de 23 de gener, sobre homologació dels plans d'urbanisme a la Llei Reguladora de l'Activitat Urbanística, en la qual es concreta la finalitat, l'objecte, l'abast, els continguts, la documentació, la tramitació i els efectes de l'homologació.
  
Atés que, pel fet de tractar-se d'una homologació que es tramita amb antelació a un altre instrument de planejament urbanístic, ha de seguir-se el procediment de modificació d'un Pla General.
  
Vist l'informe tècnic emés per l'arquitecte municipal, el senyor Morera, de data 23 de setembre de 2004, de caràcter favorable.
  
Vist l'informe jurídic emés pel lletrat assessor d'Urbanisme, el senyor Tur Cruañes, de data 27 de setembre de 2004, de caràcter favorable.
  
De conformitat amb la proposta del regidor delegat d'Urbanisme, el senyor Bas, de data 28 de setembre de 2004, la corporació municipal, per unanimitat dels assistents, que representa el vot favorable de més de la meitat del nombre legal de membres de la corporació, segons disposa l'article 47.2.ll de la Llei 7/1985, de 2 d'abril, acorda:
  
Sotmetre a informació pública, per un període d'un mes, el projecte de pla parcial de millora, l'annex d'homologació sectorial modificativa i l'estudi d'impacte ambiental del sector Montgó-Ermita 2, anunciada en el Diari Oficial de la Generalitat Valenciana i en un diari no oficial d'àmplia difusió a la localitat. Durant este període el projecte esmentat podrà consultar-se al Departament d'Urbanisme de l'Ajuntament de Xàbia.
  
Cosa que es fa pública perquè se'n prenga coneixement general.